Turkiya keyingi yilda Rossiyadan suyultirilgan uglevodorod gazi importini 25 foizga qisqartirishga tayyorlanmoqda, deb xabar bermoqda Reuters axborot agentligi. Bu haqda manbalar xabar berdi. Ularning aytishicha, bu qadam Su-24 samolyoti urib tushirilgandan keyin yuzaga kelgan Turkiya va Rossiya o‘rtasidagi munosabatlarning tangligi bilan bog‘liq. Avvalroq Rossiya bosh vaziri Dmitriy Medvedev Turkiyadan Rossiyaga 2016 yil 1 yanvaridan olib kirilishi taqiqlangan mahsulotlar ro‘yxatini tasdiqlagani ma’lum qilingandi. Ushbu ro‘yxatga meva-sabzavotlar, parranda go‘shti va tuz kiritilgan, limon, yirik shoxli mol go‘shti va baliq kiritilmagan.